*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*96. számú előterjesztés*

Bátaszék Város Önkormányzata Képviselő-testületének 2019. április 24-én,

16 órakor megtartandó ülésére

*a BÁT-KOM 2004 Kft. vállalkozási keretszerződésének XIII. sz. módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2019.04.23. |

**Tisztelt Képviselő-testület!**

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján lehetőség nyílik arra, hogy In-house beszerzések alapján kerüljön megkötésre szerződés a 100%-os önkormányzati tulajdonú Bát-Kom 2004 Kft.-vel.

Bátaszék Város Önkormányzatának Képviselő-testülete a 63/2017.(III.29.) önkormányzati határozatával jóváhagyta a Bát-Kom 2004 Kft.-vel kötendő keretszerződésta városüzemeltetési feladatok, beruházási és felújítási feladatok elvégzésére vonatkozóan.

A szerződés határozott időtartamra került megkötésre, mely szerződés 2019. december 31. napján hatályát veszti.

A külterületi utak és vízelvezető árkok karbantartására kívánunk szerződni a szerződés 2. sz. melléklete szerinti keretösszeg felhasználásával.

A forrás rendelkezésre áll a 2019. évi költségvetésben.

Javasoljuk, hogy

* a Képviselő- testület a városüzemeltetési feladat elvégzésével a Bát-Kom 2004. Kft.-t bízza meg,
* a Bát-Kom 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés 2. sz. melléklete kerüljön kiegészítésre az alábbiak szerint:

|  |  |
| --- | --- |
| **Munka megnevezése** | **2019. Keretösszeg (br. eFt)** |
| külterületi utak és vízelvezető árkok karbantartása | 1 500,- |

Kérem az alábbi határozati javaslat támogatását.

**H a t á r o z a t i j a v a s l a t :**

**a BÁT-KOM 2004 Kft. vállalkozási keretszerződésének XIII. sz. módosítására**

Bátaszék Város Önkormányzatának Képviselő-testülete

1. a BÁT-KOM 2004 Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés XIII. sz. módosítását a határozat melléklete szerinti tartalommal jóváhagyja,
2. a feladat ellátásához szükséges bruttó 1.500.000,- Ft forrást a 2019. évi költségvetés dologi kiadásain belül elkülönített „külterületi utak karbantartására” létrehozott keretének terhére biztosítja,
3. felhatalmazza a polgármestert a szerződés módosítás és a felújítási munkák megrendelésének aláírására.

*Határidő:* 2019. május 10.

*Felelős:* Dr. Bozsolik Róbert polgármester

(a szerződés aláírásáért)

Kondriczné dr. Varga Erzsébet jegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda